Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
29 เม.ย. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index ปรับตัวลงในทิศทางเดียวกับตลาดภูมิภาคโดยปิดภาคเช้าที่ระดับ 1,522.79จุด -8.74จุด (-0.57%) ด้วยมูลค่าการซื้อขายที่ลดลงมาเหลือ 15,381.44 ลบ.
– Most Positive Impact: KTB(+0.30 จุด)/ KBANK (+0.26 จุด)/ BBL (+0.20จุด)
– Most Negative Impact: PTT (-1.22จุด)/ SCC (-0.77 จุด)/ CPALL (-0.72 จุด)
จุดสังเกต:การปรับลงของหุ้นใหญ่ในกลุ่ม Energy และ Commerceเป็นปัจจัยหลักกดดันตลาดขณะที่หุ้นกลุ่มBankเริ่มชะลอการปรับถอย โดยถ้าสามารถฟื้นตัวได้จะหนุนจิตวิทยาตลาดให้มีโอกาสกลับมาเป็นบวก
 
แนวโน้มตลาดบ่าย
– จิตวิทยาเชิงลบจากต่างประเทศยังเป็นปัจจัยกดดันตลาดหุ้นช่วงบ่าย-SET Index ในช่วงบ่ายน่าจะเคลื่อนไหวในกรอบ 1,520-1,540 จุด และอาจเสี่ยงหลุดกรอบล่างลงมาเล็กน้อย จากความกังวลเรื่องการชะลอตัวของเศรษฐกิจในกลุ่มตลาดหุ้น TIP และการชะลอการลงทุนเพื่อรอดูผลการประชุม Fed คืนนี้ โดยถ้า Fed ส่งสัญญาณไม่เร่งรีบที่จะปรับขึ้นอัตราดอกเบี้ย จะเป็นปัจจัยสนับสนุนตลาดหุ้นให้ฟื้นตัวในวันพรุ่งนี้ ขณะที่ผลการประชุมนโยบายการเงินของไทยในช่วงบ่าย คาดว่า กนง.จะมีมติตรึงอัตราดอกเบี้ยที่ 1.75% ซึ่งอาจเป็นปัจจัยผลักดันให้หุ้นในกลุ่มธนาคารขนาดใหญ่ฟื้นตัวต่อจากช่วงเช้า แต่ก็คาดเป็นเพียง technical rebound เท่านั้น (แนวต้าน: 1,530 และ 1,540 // แนวรับ: 1,520 และ 1,505)
สำหรับภาพใหญ่ เรายังคงมุมมองระมัดระวังต่อทิศทางตลาดในช่วงไตรมาส 2/58(พ.ค.-มิ.ย.) โดยประเมิน downside ที่ 1,440 จุด (ซึ่งอาจไม่ลึกถึงระดับดังกล่าว) จากปัจจัยเสี่ยงเรื่องการปรับลดประมาณการกำไรของบริษัทจดทะเบียนหลังงบไตรมาส 1/58
– หุ้นแนะนำภาคบ่าย: เก็งกำไร TRC (กำไรปีหน้าคาดเติบโต 104.2% จากงานก่อสร้างเหมืองโพแทซ + ขยายธุรกิจลงทุนเหมืองโพแทซ โดยถือหุ้น APMC 4.36% และมีแผนจะเพิ่มการถือหุ้นเป็น 25-32% ในปีนี้ ทำให้ราคาพื้นฐานมีโอกาสขยับขึ้นเป็น 13.5 บาท) และ TOP (ค่าการกลั่นปรับขึ้นแตะระดับสูงสุดในรอบปี + คาดกำไรไตรมาส 1/58 พลิกกลับมามีกำไร)
 
คำแนะนำ
กลยุทธ์: “จะกลับเป็นบวก อย่างน้อยควรกลับมายืนเหนือ 1,540 จุด” การปรับลดลงสู่ระดับ 1,520 จุด จะเพิ่มโอกาสในการฟื้นตัว แต่การเก็งกำไรยังมองเพียงระยะสั้น ตราบใดที่ตลาดยังไม่สามารถยืนเหนือ 1,540 จุดได้ เน้นเลือกเก็งกำไรรายตัว 
 
Trading Idea
– หุ้นเข้า SET50 (21 เม.ย.58): SET50 (+) BLA ITD SUPER TPIPL WHA / (-) BAY BJC KTIS SPALI VGI
– หุ้นพลังงานที่น่าสนใจ: BCP TOP BANPU SGP
 
ประเด็นจับตา/ติดตาม
– (-) ภาวะเงินทุนต่างชาติ -ต่างชาติมีแนวโน้มขายสุทธิต่อเนื่อง โดยหาก ธปท.มีมติลดอัตราดอกเบี้ยนโยบาย อาจเร่งให้ต่างชาติขายสุทธิเพื่อปรับสถานะการลงทุนเร็วขึ้น
– (+/-) ผลการประชุม Fed คืนนี้ -คาดFed ส่งสัญญาณไม่เร่งขึ้นอัตราดอกเบี้ย ส่งผลบวกต่อตลาดหุ้นปลายสัปดาห์